****

**R E P U B L I K A E S H Q I P Ë R I S Ë
 KËSHILLI BASHKIAK**

**V E N D I M**

Nr. 85, datë 02.07.2021

**“PËR**

**DHËNIEN E NDIHMËS FINANCIARE PËR 24 (NJËZETË E KATËR) FAMILJE QË KANË PËSUAR DËME NDËRTIMORE DHE NË ORENDI/ PAJISJE ELEKTROSHTËPIAKE SI PASOJË E ZJARRIT, TËRMETIT DHE PËRMBYTJES, SI DHE PËR NJË KORRIGJIM GABIMI MATERIAL NË VENDIMIN NR. 14, DATË 01.03.2021 TË KËSHILLIT BASHKIAK”**

Në mbështetje të nenit 113, pika 2, të Kushtetutës, nenit 8, pika 2, nenit 9, pika 1, nënpika 1.1, shkronja “b”, nenit 29, pika 1, nenit 54 dhe nenit 55, pikat 2 dhe 6, të ligjit nr. 139/2015, “Për vetëqeverisjen vendore”, të ndryshuar, nenit 112, të ligjit nr. 44/2015, “Kodi i Procedurave Administrative i Republikës së Shqipërisë”, ligjit nr. 45/2019, “Për mbrojtjen civile”, Kreut III, pika 1, shkronja “ë”, të vendimit nr. 329, datë 16.05.2012, të Këshillit të Ministrave “Për kriteret dhe procedurat e dhënies së ndihmës shtetërore financiare për mbulimin e dëmeve të shkaktuara nga fatkeqësi natyrore ose fatkeqësi të shkaktuara nga veprimtaria njerëzore”, vendimit nr. 172, datë 21.12.2020, të Këshillit Bashkiak “Për miratimin e programit buxhetor afatmesëm 2021-2023 dhe detajimin e buxhetit të Bashkisë së Tiranës për vitin 2021”, në vijim të memos nr. 15568 prot., datë 14.04.2021 me propozimin e kryetarit të Bashkisë, Këshilli Bashkiak,

**V E N D O S I**

**1.** Të akordojë ndihmën financiare prej **17,280,925.77 (shtatëmbëdhjetë milionë e dyqind e tetëdhjetë mijë e nëntëqind e njëzetë e pesë, pikë shtatëdhjetë e shtatë)** **lekë për 24 (njëzetë e katër) familje** që kanë pësuar dëme ndërtimore dhe në orendi/pajisje elektroshtëpiake, si pasojë e zjarrit, tërmetit dhe përmbytjes, sipas listës bashkëlidhur dhe pjesë përbërëse të këtij vendimi.

**2.** Në pikën 1, të vendimit nr. 14, datë 01.03.2021, të Këshillit Bashkiak “Për dhënien e ndihmës financiare për 11 (njëmbëdhjetë) familje që kanë pësuar dëme ndërtimore dhe në orendi/ pajisje elektroshtëpiake si pasojë e zjarrit, tërmetit dhe përmbytjes”, vlera 3,913,780.50 (tre milionë e nëntëqind e trembëdhjetë mijë e shtatëqind e tetëdhjetë, pikë pesëdhjetë) lekë zëvendësohet me vlerën 3,925,780.50 (tre milionë e nëntëqind e njëzet e pesë mijë e shtatëqind e tetëdhjetë, pikë pesëdhjetë) lekë.

**3.** Efektet financiare që rrjedhin nga zbatimi i pikës 1 dhe 2, të këtij vendimi, të përballohen nga fondi i emergjencave i parashikuar në Programin e Mbrojtjes nga zjarri dhe mbrojtja civile (Kod Programi 03280) të Aparatit të Bashkisë në artikullin 606 në buxhetin e vitit 2021 të Bashkisë së Tiranës.

**4.** Ngarkohen Drejtoria e Përgjithshme e Objekteve në Bashkëpronësi, Administrimit të Njësive Administrative dhe Emergjencave Civile dhe Drejtoria e Përgjithshme e Menaxhimit Financiar për zbatimin e këtij vendimi.

Ky vendim hyn në fuqi sipas përcaktimeve të pikës 6 të nenit 55 të ligjit nr. 139/2015, “Për vetëqeverisjen vendore”, të ndryshuar.

**K R Y E T A R**

**ROMINA KUKO**